[image: LOGO.jpg]
        ΕΛΛΗΝΙΚΗ ΔΗΜΟΚΡΑΤΙΑ	                                
               ΝΟΜΟΣ ΚΑΒΑΛΑΣ	                                            
               ΔΗΜΟΣ ΠΑΓΓΑΙΟΥ	                                            	
         ΦΡ.ΠΑΠΑΧΡΗΣΤΙΔΗ 137Α
                     Τ.Κ. 64100
     ΕΛΕΥΘΕΡΟΥΠΟΛΗ  Ν.ΚΑΒΑΛΑΣ
               ΑΡΙΘ. ΠΡΩΤ. -15290-
                

 
ΔΙΑΚΗΡΥΞΗ ΔΗΜΟΠΡΑΣΙΑΣ 

Ο Δήμαρχος του Δήμου Παγγαίου, έχοντας υπόψη:
1. τις διατάξεις των άρθρων  186 παρ. 5 & 199 παρ. 1 του Ν.3463/2006
2. τις διατάξεις του 72 παρ. 1ε’ του νόμου 3852/2010
3. τις διατάξεις του άρθρου 7 του Π.Δ. 270/81
4. τη με αριθ. 115/2018 απόφαση Δημοτικού Συμβουλίου για την έγκριση εκποίησης Οχημάτων Τέλους Κύκλου Ζωής (ΟΤΚΖ) και άχρηστων πλαστικών και μεταλλικών υλικών (scrap).
5. Τη με αριθ. 196/2018 απόφαση του Δημοτικού Συμβουλίου για την ανάκληση της αριθ. 115/2018 απόφασης του Δημοτικού Συμβουλίου και για την έγκριση εκποίησης παλαιών μεταλλικών υλικών και ανταλλακτικών (scrap) – Ορισμός μελών επιτροπής εκτίμησης των προς εκποίηση παλαιών μεταλλικών υλικών και ανταλλακτικών (scrap).
6. Τη με αριθ. 10646/700/6-6-2018 απόφαση Δημάρχου «Συγκρότησης επιτροπής εκτίμησης για εκποίηση κινητών πραγμάτων του Δήμου».
7. Το από 8-6-2018 πρακτικό & γνωμοδότηση της Επιτροπής εκτίμησης για εκποίηση κινητών πραγμάτων του Δήμου.
8. Τη με αριθ. 217/2018 απόφαση της Οικονομικής Επιτροπής του Δήμου για την κατάρτιση των όρων δημοπράτησης για την εκποίηση παλαιών μεταλλικών υλικών και ανταλλακτικών (scrap). 
προσκαλεί τους ενδιαφερόμενους σε πλειοδοτική φανερή και προφορική δημοπρα-  
σία. Οι όροι για την εκποίηση παλαιών μεταλλικών υλικών και ανταλλακτικών (scrap) ως κάτωθι: 
Ά ρ θ ρ ο   1ο
        Η δημοπρασία θα είναι πλειοδοτική, φανερή και προφορική,  με σκοπό την: «Εκποίηση παλαιών μεταλλικών υλικών και ανταλλακτικών (scrap) που αφαιρούνται από τα οχήματα και τα μηχανήματα του στόλου του δήμου καθώς και τα διάφορα υλικά μεταλλικών κατασκευών, μεταλλικών κάδων απορριμμάτων, πινακίδων, μεταλλικών εξαρτημάτων παιδικών χαρών, κ.λ.π., που είναι ακατάλληλα για χρήση ενώ παράλληλα δημιουργούν περιβαλλοντικό πρόβλημα.  
       Θα διεξαχθεί στο δημοτικό κατάστημα (αίθουσα συνεδριάσεων), στις  02    Αυγούστου 2018 ημέρα Πέμπτη και ώρα 11:30π.μ. έως 12:00π.μ. Σε περίπτωση που δεν προσέλθει κάποιος πλειοδότης, η δημοπρασία θα επαναληφθεί στις 09 Αυγούστου 2018 ημέρα Πέμπτη στον ίδιο χώρο και την ίδια ώρα.
       Η δημοπρασία θα διεξαχθεί από την αρμόδια Επιτροπή, η οποία συγκροτήθηκε με την αριθ. 6/2018 απόφαση του Δ.Σ. και αποτελείται από τους κάτωθι : 
1. Αναστασιάδη Φίλιππο, Δήμαρχο ως Πρόεδρο,
1. Καράνταγλη Γεώργιο, Δημοτικό Σύμβουλο, ως τακτικό μέλος, με αναπληρωματικό του την επίσης Δημοτική Σύμβουλο Κουτούλα Δημήτριο     .
1. Αμπατζιά Όλγα  , Δημοτικό Σύμβουλο ως τακτικό μέλος, με αναπληρωματικό του τον επίσης Δημοτικό Σύμβουλο Μισσιριάν Γρηγόριο.   
Ά  ρ  θ  ρ ο  2ο
Περιγραφή των προς εκποίηση κινητών πραγμάτων 
Η διακήρυξη αφορά στην ανάδειξη του αναδόχου που θα πλειοδοτήσει στον παρόντα διαγωνισμό για τη απόκτηση των:
ΠΙΝΑΚΑΣ 1
	Α/Α
	ΕΙΔΟΣ
	ΠΟΣΟΤΗΤΑ

	1.- 
	ΔΙΑΦΟΡΑ ΜΕΤΑΛΛΙΚΑ ΥΛΙΚΑ  & 
ΠΑΛΑΙΑ ΑΝΤΑΛΛΑΚΤΙΚΑ (SCRAP)
	20.000 Kg
(περίπου)

	
	
	


ΓΕΝΙΚΟ ΣΥΝΟΛΟ……………………………                                        20.000 kg
      Ο ανάδοχος θα χρησιμοποιεί δικά του μέσα και προσωπικό για την περισυλλογή των άχρηστων μεταλλικών υλικών (scrap).
 Η εν λόγω εκποίηση αποβλέπει στην πρόληψη δημιουργίας αποβλήτων και η εν γένει προστασία της δημόσιας υγείας και του περιβάλλοντος καθώς επίσης και στην αξιοποίηση των άχρηστων μεταλλικών υλικών.  
Ά  ρ  θ  ρ ο  3ο
Τρόπος, τόπος και χρόνος διενέργειας δημοπρασίας 
Η δημοπρασία θα διεξαχθεί σε ημερομηνία και ώρα που θα οριστεί από τον Δήμαρχο Παγγαίου, στο Δημοτικό κατάστημα Παγγαίου, στην αίθουσα του Δημοτικού Συμβουλίου ενώπιον της αρμόδιας επιτροπής διενέργειας δημοπρασιών, όπως αυτή ορίσθηκε με την αριθ. 6/2018 απόφαση του Δ.Σ. Σε περίπτωση που δεν θα προσέλθει κάποιος πλειοδότης η δημοπρασία θα επαναληφθεί ακριβώς την ίδια ημέρα και ώρα της επόμενης εβδομάδας από την καθορισμένη στην ανακοίνωση περιληπτικής διακήρυξης του Δημάρχου σύμφωνα με τους όρους της πρώτης διακήρυξης.
Η δημοπρασία είναι πλειοδοτική φανερή και προφορική και μπορεί να συνεχιστεί και πέραν της οριζόμενης ώρας λήξης, εφόσον εξακολουθούν άνευ διακοπής οι προσφορές. Για τη συνέχιση της δημοπρασίας και μετά την οριζόμενη ώρα, αποφασίζει η Επιτροπή, η απόφαση της οποίας θα καταχωρηθεί στο πρακτικό.
Η Επιτροπή δημοπρασίας παραλαμβάνει  τα δικαιολογητικά και τις εγγυήσεις και καταχωρεί στο πρακτικό  διενέργειας της δημοπρασίας τους συμμετέχοντες κατά σειρά προσέλευσης, καθώς και τα δικαιολογητικά συμμετοχής τους.
       Στη συνεχεία η Επιτροπή μονογράφει ένα προς ένα τα δικαιολογητικά και ελέγχει την πληρότητά τους. Η τυχόν απόφαση της περί αποκλεισμού ενδιαφερομένου λόγω μη πληρούται τους όρους της διακήρυξης, αναγράφεται στο πρακτικό.
      Ακολούθως η Επιτροπή δέχεται προφορικά οικονομικές προσφορές από εκείνους που έχουν υποβάλλει νομίμως όλα τα απαιτούμενα δικαιολογητικά. Οι προσφορές των πλειοδοτών αναγράφονται στα πρακτικά κατά σειρά εκφώνησης μετά του ονοματεπωνύμου του πλειοδότη. 
      Μετά τη λήξη της δημοπρασίας το πρακτικό διενέργειας του διαγωνισμού υπογράφεται από την επιτροπή από τον τελευταίο πλειοδότη και τον εγγυητή. 
      Σε περίπτωση άρνησης του πλειοδότη και του εγγυητή να υπογράψουν το πρακτικό, η δημοπρασία επαναλαμβάνεται σε βάρος του τελευταίου πλειοδότη και του εγγυητή του, και ως ελάχιστο όριο προσφοράς ορίζετε το ποσό που κατακυρώθηκε στο όνομα του πλειοδότη, το οποίο μπορεί να μειωθεί με απόφαση του Δημοτικού Συμβουλίου.
Ά  ρ  θ  ρ ο  4ο
Ελάχιστο όριο πρώτης προσφοράς-Κριτήριο κατακύρωσης
      Το κατώτατο όριο της πρώτης προσφοράς ορίζεται, όπως εκτιμήθηκε από την αρμόδια Επιτροπή εκποίησης κινητών πραγμάτων. 
Εκτιμώμενη ποσότητα:
 Περίπου είκοσι χιλιάδων κιλών (20.000 Kg) παλαιών υλικών μετάλλου (scrap).
Η ελάχιστη τιμή προσφοράς ορίζεται ως :
Τα παλαιά μεταλλικά  υλικά και ανταλλακτικά (scrap) εκτιμώνται  προς 0,10 € το Kg.
      Κριτήριο για την κατακύρωση της δημοπρασίας θα είναι η υψηλότερη τιμή που θα επιτευχθεί, κατά την διαδικασία και την λήξη της διαδικασίας.
Ά  ρ  θ  ρ ο   5ο
Εκπροσώπηση
       Αν κάποιος πλειοδοτεί για λογαριασμό άλλου, οφείλει να το δηλώσει αυτό στην Επιτροπή Δημοπρασίας πριν την έναρξη της δημοπρασίας, στην οποία πρέπει να παρουσιάσει για το σκοπό αυτό, νόμιμο πληρεξούσιο, άλλως θεωρείται ότι μετέχει για λογαριασμό αυτού του ίδιου.
Ά ρ θ ρ ο  6ο
       Κάθε προσφορά είναι δεσμευτική για τον κάθε πλειοδοτούν και η δέσμευση μεταφέρεται διαδοχικά από τον πρώτο στους επόμενους επιβαρύνοντας οριστικά τον τελευταίο πλειοδότη.
Ά ρ θ ρ ο  7ο
Εγγυητής
        Ο πλειοδότης υποχρεούται να παρουσιάσει ενώπιον της Επιτροπής Δημοπρασίας αξιόχρεο εγγυητή, ο οποίος θα υπογράψει μαζί με τον πλειοδότη τα πρακτικά της δημοπρασίας, όπως και τη σύμβαση, δεσμευμένος με την υπογραφή του ότι εγγυάται αλληλεγγύως και εις ολόκληρον μαζί με τον ανάδοχο για κάθε είδους υποχρέωση οικονομική ή άλλη και την εκπλήρωση των όρων της σύμβασης. 
Ά  ρ  θ  ρ ο    8ο
Δικαίωμα συμμετοχής
        Δικαίωμα συμμετοχής έχουν εταιρίες ή φυσικά πρόσωπα που δραστηριοποιούνται νόμιμα στην εμπορία ή/και επεξεργασία μετάλλων. 
        Οι διαγωνιζόμενοι, εφόσον είναι φυσικά πρόσωπα παρίστανται αυτοπροσώπως ή εκπροσωπούνται από άλλον με νόμιμο πληρεξούσιο έγγραφο. 
        Οι Ε.Π.Ε. εκπροσωπούνται από το διαχειριστή τους ή από άλλο νόμιμα εξουσιοδοτημένο πρόσωπο. 
        Οι Α.Ε. εκπροσωπούνται από μέλος του Διοικητικού Συμβουλίου ή από άλλο νόμιμα εξουσιοδοτημένο πρόσωπο. 
        Η εξουσιοδότηση θεωρείται νόμιμη, όταν η υπογραφή του εξουσιοδοτούντος έχει θεωρηθεί από αρμόδια Δημόσια Αρχή. 
        Οι Ο.Ε., Ε.Ε., ΕΠΕ, ΜΟΝ Ε.Π.Ε., Α.Ε., οφείλουν να καταθέσουν καταστατικό με τις τυχόν τροποποιήσεις, ώστε να είναι δυνατοί οι έλεγχοι της χρονικής διάρκειας της εκπροσώπησης. 
        Οι Α.Ε., οφείλουν να καταθέσουν: α)Το πρακτικό του Διοικητικού Συμβουλίου για τη συγκρότησή του, την εκπροσώπηση, την απόφαση για τη συμμετοχή στον συγκεκριμένο διαγωνισμό και τη χρονική διάρκεια λειτουργίας του μαζί με το Φ.Ε.Κ., που αυτό έχει δημοσιευθεί. β) Αντίγραφο του καταστατικού σύστασης της Α.Ε., με όλα τα συμβόλαια με τις τυχόν τροποποιήσεις, που θα συνοδεύονται από τα αντίστοιχα Φ.Ε.Κ. 
        Επί πλέον το καταστατικό των Ε.Π.Ε., θα συνοδεύεται από τα αντίστοιχα Φ.Ε.Κ. 
        Εφόσον οι ενδιαφερόμενοι συμμετέχουν στο διαγωνισμό με εκπροσώπους τους, υποβάλλουν μαζί με την προσφορά τους βεβαίωση εκπροσώπησης βεβαιουμένου του γνήσιου της υπογραφής του εκπροσωπούμενου από αρμόδια Δημόσια Αρχή. 
       Κανείς δεν μπορεί να εκπροσωπήσει στην ίδια δημοπρασία περισσότερες από μία εταιρείες. 
       Δεν μπορεί επίσης να συμμετέχει στη δημοπρασία (ξεχωριστά) και για το δικό του λογαριασμό αυτός που εκπροσωπεί διαγωνιζόμενη εταιρεία ή είναι μέλος Διοικητικού Συμβουλίου τέτοιας εταιρείας. Δεν μπορεί να συμμετέχει στη δημοπρασία για το δικό του λογαριασμό υπάλληλος εταιρείας, η οποία λαμβάνει μέρος σε αυτή ή ειδικοί σύμβουλοι που μισθοδοτούνται ή αμείβονται με οποιονδήποτε τρόπο από την εταιρεία αυτή.
       Η απόδειξη των παραπάνω εξουσιοδοτήσεων, αποφάσεων κτλ, θα γίνεται με κατάθεση φωτοαντιγράφων των σχετικών εγγράφων .
Ά  ρ  θ  ρ ο    9ο
Απαιτούμενα δικαιολογητικά
       Για να γίνει κάποιος ενδιαφερόμενος δεκτός στη δημοπρασία, απαιτείται να καταθέσει επί ποινή αποκλεισμού τα κάτωθι δικαιολογητικά:
Για φυσικά πρόσωπα:
1. Κατάθεση ως εγγύηση, γραμμάτιο σύστασης παρακαταθήκης του Ταμείου Παρακαταθηκών και Δανείων ή εγγυητική επιστολή μιας των αναγνωρισμένων τραπεζών, ποσού ίσου προς το 10% επί του ελάχιστου ορίου πρώτης προσφοράς, ήτοι διακοσίων ευρώ [200,00€] για την διασφάλιση της άρτιας διεξαγωγής της δημοπρασίας με σκοπό την προάσπιση των συμφερόντων του Δήμου, που θα επιστραφεί όταν λήξει η δημοπρασία στους συμμετέχοντες, εκτός του γραμματίου του επιτυχόντος πλειοδότη, το οποίο θα χρησιμοποιηθεί μέχρι την υπογραφή της σχετικής συμβάσεως, η οποία θα αντικατασταθεί με άλλη εγγυητική επιστολή, ποσού ίσου με το ένα δέκατο (1/10) (στρογγυλοποιημένο) της επιτευχθέντος προσφοράς, για την καλή τήρηση των όρων της σύμβασης, ως ποινική ρήτρα σε περίπτωση μη εκπληρώσεως εκ μέρους του των όρων της δημοπρασίας. 
2. Αστυνομική ταυτότητα του ενδιαφερόμενου καθώς και του αξιόχρεου εγγυητή του.
3. Εάν οι ενδιαφερόμενοι συμμετέχουν στη δημοπρασία με αντιπρόσωπό τους, υποβάλλετε   πριν την έναρξη της διαδικασίας της δημοπρασίας συμβολαιογραφικό πληρεξούσιο έγγραφο. 
4. Βεβαιώσεις ασφαλιστικής και φορολογικής ενημερότητας του ενδιαφερόμενου και του εγγυητή αυτού, που να είναι σε ισχύ.
5. Πιστοποιητικό του οικείου επιμελητηρίου, που θα έχει εκδοθεί το πολύ έως έξι (6) μήνες πριν από τη διενέργεια του διαγωνισμού, από το οποίο να προκύπτει επάγγελμα σχετικό με την άσκηση της συγκεκριμένης δραστηριότητας. 
6. Δημοτική ενημερότητα από την Ταμειακή Υπηρεσία του Δήμου Παγγαίου και από την Δημοτική Επιχείρηση ΔΕΥΑΠ, του ενδιαφερόμενου και του εγγυητή του ότι δεν έχουν οφειλές από οποιαδήποτε αιτία  προς το Δήμο Παγγαίου ή έχουν εισαχθεί σε ρύθμιση και ανταποκρίνονται στις υποχρεώσεις του. Με κανένα τρόπο δεν θα γίνονται δεκτοί στη δημοπρασία, ούτε σαν πλειοδότες ούτε σαν εγγυητές, οφειλέτες του Δήμου με ληξιπρόθεσμες οφειλές.
7. Απόσπασμα Ποινικού Μητρώου του ενδιαφερόμενου καθώς και του εγγυητή του.
8. Υπεύθυνη δήλωση (του άρθρου 8 του Ν. 1599/1986), του ενδιαφερόμενου, που να αναγράφει ότι: 
-έλαβε γνώση των όρων της διακήρυξης και αποδέχεται αυτούς πλήρως και    
 ανεπιφύλακτα. 
-δεν υφίστανται νομικοί περιορισμοί λειτουργίας της επιχείρησης, 
-δεν έχουν διαπράξει σοβαρό παράπτωμα κατά την άσκηση της Επαγγελμα-  
 τικής τους  δραστηριότητας, 
-δεν έχουν φανεί ασυνεπείς στην εκπλήρωση των συμβατικών τους υποχρε-   
  ώσεων προς το Δήμο Παγγαίου ή προς τις λοιπές υπηρεσίες του δημόσιου  
  τομέα και δεν έχουν αποκλειστεί από διαγωνισμούς του Δημοσίου και των  
  ΟΤΑ, 
 -δεν έχουν υποβάλει ψευδείς ή ανακριβείς δηλώσεις κατά την παροχή πλη- 
  ροφοριών που ζητούνται από την υπηρεσία. 
9.  Υπεύθυνη δήλωση (του άρθρου 8 του Ν. 1599/1986), του ενδιαφερόμενου,  
 που να υποδεικνύει τον  χώρο στον οποίο θα μεταφερθούν τα υλικά που θα  
 περισυλλεχθούν από τον χώρο προσωρινής φύλαξης του Δήμου.
10. Υπεύθυνη δήλωση (του άρθρου 8 του Ν. 1599/1986), του εγγυητή που να   
αναγράφει ότι: 
-έλαβε γνώση των όρων της διακήρυξης και αποδέχεται αυτούς πλήρως και ανεπιφύλακτα. 
Για εταιρίες:
1. Ο εκπρόσωπος του νομικού προσώπου πρέπει να υποβάλλει τα ως άνω    
     δικαιολογητικά υπό στοιχεία 1-10,  ως επίσης 
2. Τα απαιτούμενα δικαιολογητικά που αναφέρονται στα άρθρο 7 της 
     παρούσας.
Κοινά δικαιολογητικά:
1. Αντίγραφο της άδειας συλλογής και μεταφοράς στερεών μη επικινδύνων αποβλήτων ή  ιδιωτικό συμφωνητικό μεταξύ της συμμετέχουσας στον διαγωνισμό εταιρείας και νομίμως αδειοδοτημένης εταιρείας για τη μεταφορά στερεών μη επικινδύνων αποβλήτων. Στην περίπτωση αυτή θα πρέπει να κατατεθεί άδεια συλλογής και μεταφοράς στερεών μη επικίνδυνων αποβλήτων από την συνεργαζόμενη εταιρία. 
2.  Αντίγραφα ασφαλιστηρίων συμβολαίων σε ισχύ των οχημάτων – γερανών   
 που θα χρησιμοποιήσει ο πλειοδότης (ή η συμβεβλημένη με αυτή εφόσον η  
 ίδια δεν διαθέτει άδεια συλλογής στερεών μη επικινδύνων αποβλήτων).
Ά  ρ  θ  ρ ο  10ο
Σύμβαση 
        Ο τελευταίος πλειοδότης υποχρεούται μέσα σε δέκα (10) ημέρες από την κοινοποίηση, της κατακυρωτικής απόφασης , να προσέλθει μετά του εγγυητή του για τη σύνταξη και υπογραφή της σύμβασης, διαφορετικά η εγγύηση που έχει καταθέσει καταπίπτει υπέρ του Δήμου χωρίς δικαστική παρέμβαση και ενεργείται δε αναπλειστηριασμός σε βάρος αυτού και του εγγυητή του. 
Ά ρ θ ρ ο  11ο
Ουσιώδεις όροι της Δημοπρασίας.
       1. Η κοπή των άχρηστων μεταλλικών υλικών (scrap), όπου απαιτείται, προκειμένου να καταστεί δυνατή η μεταφορά τους, εμπεριέχεται στις υποχρεώσεις του αναδόχου. Η φόρτωση σε μεταφορικά μέσα και η μεταφορά των υλικών από τον χώρο προσωρινής φύλαξης του Δήμου στον χώρο που υποδεικνύεται από τον ανάδοχο, αποτελεί επίσης υποχρέωση του αναδόχου. 
       2. Η πιστοποίηση των ποσοτήτων scrap θα γίνεται έπειτα από ζύγιση τους σε γεφυροπλάστιγγα ή ζυγοπλάστιγγα, με έξοδα και ευθύνη του αναδόχου, και παρουσία υπαλλήλου που θα οριστεί από την Υπηρεσία Καθαριότητας. 
       3. Κατά την συλλογή θα εκδοθεί από το Δήμο Παγγαίου πρωτόκολλο παράδοσης- παραλαβής στο οποίο θα αναγράφεται η ποσότητα των υλικών και τα στοιχεία του αναδόχου. Το πρωτόκολλο αυτό θα υπογράφεται από τον αρμόδιο υπάλληλο του Δήμου Παγγαίου και από τον οδηγό του αναδόχου. Η πληρωμή του Δήμου από τον ανάδοχο θα γίνεται με την έκδοση από τον πρώτο διπλοτύπου είσπραξης, κατόπιν συνεννόησης με τον ανάδοχο ο οποίος θα καταθέσει το αναλογούν ποσό σε τραπεζικό λογαριασμό που θα του υποδειχθεί από το Δήμου Παγγαίου.
       4. Ο Δήμος Παγγαίου δεν έχει καμία ευθύνη για πραγματικά ελαττώματα ή έλλειψη ιδιοτήτων των εκποιούμενων πραγμάτων. Με τη συμμετοχή στον διαγωνισμό τεκμαίρεται ότι ο προσφέρων έχει αποκτήσει ιδία αντίληψη του είδους των εκποιούμενων και της κατάστασης στην οποία αυτά ευρίσκονται και ότι αυτά είναι της τελείας αρεσκείας του και κατάλληλα για ανακύκλωση. 
      5. Ο ανάδοχος είναι υπεύθυνος για κάθε παράβαση της εργατικής, ασφαλιστικής ή άλλης σχετικής νομοθεσίας σχετικά με την απασχόληση του προσωπικού του. Ο ανάδοχος έχει την υποχρέωση να τηρεί με επιμέλεια τις διατάξεις της ισχύουσας νομοθεσίας και να παίρνει όλα τα μέτρα Υγιεινής και Ασφάλειας που προβλέπει η νομοθεσία.
Ά ρ θ ρ ο  12ο
Δικαίωμα αποζημίωσης
       Ο τελευταίος πλειοδότης δεν αποκτά κανένα δικαίωμα προς αποζημίωση, λόγω καθυστέρησης ή μη έγκρισης των πρακτικών της δημοπρασίας από την Οικονομική Επιτροπή ή της διοικητικής αρχής.  

Ά ρ θ ρ ο  13ο
Ευθύνες του Δήμου
       Ο Δήμος Παγγαίου δεν ευθύνεται έναντι του αγοραστού για οποιανδήποτε εκνίκηση του πράγματος, ούτε για την γενικότερη κατάσταση στην οποία βρίσκονται τα προς εκποίηση αντικείμενα, με την υποχρέωση  του Δήμου σε περίπτωση εκνίκησης, να επιστρέψει στον αγοραστή το καταβληθέν από αυτόν τίμημα άτοκο, ενώ σε περίπτωση μερικής εκνίκησης, να επιστρέψει ανάλογο ποσό, οριζομένου με απόφαση του Δημοτικού Συμβουλίου, χωρίς να αποκλείεται η προσφυγή στα αρμόδια δικαστήρια. 
Ά ρ θ ρ ο  14ο
Υποχρεώσεις – δικαιώματα μισθωτή 
       Απαγορεύεται ρητώς η εκχώρηση μέρους ή του συνόλου των δικαιωμάτων που απορρέουν από την σύμβαση που θα υπογραφεί εκ της διαδικασίας αυτής από τον αντισυμβαλλόμενο σε οποιονδήποτε τρίτο.
Ά ρ θ ρ ο  15ο
Πληροφόρηση ενδιαφερομένων
       Η διακήρυξη της δημοπρασίας θα τοιχοκολληθεί στον χώρο ανακοινώσεων της έδρας του δήμου, στα καταστήματα των δημοτικών ενοτήτων και θα αναρτηθεί στην ιστοσελίδα του  και στο πρόγραμμα «ΔΙΑΥΓΕΙΑ». 

                                                                 Ελευθερούπολη  23-Ιουλίου-2018

